section_heading: Veliki hram Ise
paragraph_text: Sam hram ima nekoliko odlika šintoističke arhitekture: drveni stupovi koji nose platformu čime je hram uzdignut od tla, slamnati krov koji podržavaju vodoravne grede, uporaba neobojene čempresovine i sveukupan dojam prirodne jednostavnosti umjesto bogate dekoracije. Tradicionalno su samo članovi kraljevske obitelji i svećenici imali dozvolu da stupe u unutarnji hram, a danas je jedna od najposjećenijih turističkih atrakcija u Japanu. U unutarnjem hramu čuvaju se tri sveta blaga Japana (šintoistički simboli): sveti mač, sveto ogledalo i dragi kamen.